… չնայած Լուսավորչի խորանի գաղտնուղին իմ համար նորություն էր, բայց մենք նախապես գիտեինք, որ Տաթևում կան մի քանի գաղտնուղիներ ու Տաթև գնալու մեր նպատակը դրանք բացահայտելն էր: Խորանի տակ գտնվող գաղտնարանի պատերի վրա «գրագրություն էր արված». դա վանդալիզմի դրսևորում էր, որ կարելի է հանդիպել հայկական շատ եկեղեցիներում… անգամ մինչև գմբեթի տակը (եկեղեցու ներսում) առաջին հայացքից անհնարին թվացող տեղում արված «նկարչության» եմ հանդիպել տարիներ առաջ Գտչավանքում (Հադրութի շրջան, Գտիչ գյուղ), բայց եթե այդտեղ կարելի է ասել, որ վանդալիզմը ադրբեջանցիների ձեռքի գործն էր, ապա Տաթևում, միանշանակ, հայի «ձեռքի աշխատանքն» է, ու, իհարկե, անընդունելի…